Na temelju članka 20. Zakona o upravljanju državnom imovinom („Narodne novine“, broj: 52/18), članka 31. Statuta Općine Povljana („Službeni glasnik Zadarske županije“, broj: 13/21 i 11/23) i Strategije upravljanja imovinom u vlasništvu Općine Povljana za razdoblje od 2021. do 2027. godine („Službeni glasnik Zadarske županije“, broj: 31/21), Općinsko vijeće Općine Povljana na svojoj 16. sjednici održanoj dana 26. rujna 2023. godine, donosi

**ODLUKU**

**O USVAJANJU IZVJEŠĆA O PROVEDBI PLANA UPRAVLJANJA IMOVINOM**

**U VLASNIŠTVU OPĆINE POVLJANA ZA 2022. GODINU**

Članak 1.

(1) Ovom Odlukom usvaja se Izvješće o provedbi Plana upravljanja imovinom u vlasništvu Općine Povljana za 2022. godinu, kojeg sukladno Zakonu o upravljanju državnom imovinom („Narodne novine“, broj: 52/18), načelnik Općine Povljana jednom godišnje podnosi Općinskom vijeću do 30. rujna tekuće godine za prethodnu godinu.

Članak 2.

(1) Izvješće o provedbi Plana upravljanja imovinom u vlasništvu Općine Povljana za 2022. godinu predstavlja dokument u kojem se opisuje realizacija elemenata strateškog planiranja postavljenih u Strategiji upravljanja imovinom Općine Povljana za razdoblje od 2021. do 2027. godine („Službeni glasnik Zadarske županije“, broj: 31/21) i Planu upravljanja imovinom za 2022. godinu.

Članak 3.

(1) Ova Odluka stupa na snagu osmoga dana od dana objave u Službenom glasniku Zadarske županije, a objavit će se na službenoj web stranici Općine Povljana i dostupna je javnosti u skladu sa odredbama Zakona o pravu na pristup informacijama („Narodne novine“, broj 25/13, 85/15, 69/22).

KLASA:406-06/22-01/1

URBROJ:2198-25-01-1-23-2

Povljana, 26. rujna 2023. godine

OPĆINSKO VIJEĆE OPĆINE POVLJANA

Predsjednik Općinskog vijeća

Nikola Škoda

*Prilog I. – Izvješće o provedbi Plana upravljanja imovinom*

*u vlasništvu Općine Povljana za 2022. godinu*